	Най-после Атомният пират се измъкна през разбития вход на скривалището си и се огледа наоколо. Колкото студено да му беше, още повече тръпки го побиха, щом видя своя дворец, превърнат в развалина. Явно, че атомните бомби не бяха избухнали, защото мястото, където беше складът им, беше непокътнато. То беше и далеч от двореца, но ако се беше случило нещо, което би накарало бомбите да се взривят, то тогава цяла Антарктида би полетяла във въздуха.